Sfidat e emigrantëve në Moskë
Arritja e një jete më të mirë përbën sfidë të vërtetë për shumë emigrantë në kryeqytetin rus
Ekonomia e Rusisë është ngadalësuar prej disa vitesh dhe ka përjetuar pasojat e sanksioneve të vendosura nga Perëndimi, pas aneksimit të Krimesë në vitin 2014. Megjithatë, Moska vazhdon të mbetet një qytet i gjallë, që tërheq emigrantë nga e gjithë bota. Shumica e tyre janë nga ish-republikat sovjetike të Azisë Qendrore. Siç njofton nga Moska korrespondenti i Zërit të Amerikës, Ricardo Marquina, për shumë nga këta emigrantë nuk është e lehtë të gjejnë mirëqenien. Moska është një ndër kryeqytetet më vitalë të botës, megjithë ngadalësimin e ekonomisë dhe zhvlerësimin e rublës. Emigrantët vazhdojnë të vijnë këtu, të joshur nga mundësia për të siguruar të ardhura. Shumica vijnë nga Azia Qendrore, kryesisht nga Uzbekistani. Punëtorët uzbekë punojnë përgjithësisht në sektorë shërbimi si pastrues, apo edhe në ndërtim. Ka edhe prej tyre që punojnë në fushën e arteve. Adkhami mbërriti në Moskë dy vite më parë. Duke qenë artist, ai dëshironte të fillonte një karrierë artistike, por e pati të vështirë. Ai bën më pak fitime këtu se në atdheun e tij, ndërsa punon shpesh në punë të ndryshme në ndërtim dhe ndan një dhomë të vogël me emigrantë të tjerë, gati një orë larg Moskës. , thotë Adkhami. Shakhnoza, gjithashtu nga Uzbekistani, është si shumica e emigrantëve në Moskë. Ajo erdhi të punojë dhe të kursejë. , thotë ajo. Ajo braktisi punën me të ardhura të vogla si mësuese dhe mbërriti në Rusi në kërkim të një jete më të mirë. Por, është e zhgënjyer. , thotë ajo. Emigrantët bëjnë punët që shumica e rusëve nuk i dëshirojnë. Vëzhguesit thonë se konkurrenca për punët me paga të vogla e ul edhe më tej shpërblimin dhe e keqëson situatën. , thotë Mikhail Chernysh, i Institutit të Sociologjisë. Emigrantët nga Afrika dhe Amerika Latine gjenden përgjithësisht në rrethana të tjera. Ata janë shpesh studentë që vijnë këtu me bursa. Duke i mbijetuar një burokracie të vështirë, disa prej tyre gjejnë mënyrën për të qëndruar. , thotë Joshua Orabiyi, student nigerian. Qoftë për arsimim, apo në kërkim të një jete më të mirë, Rusia vazhdon të tërheqë njerëzit që janë të gatshëm të përballen me burokracinë ruse, për të cilën disa thonë se është po aq e ashpër sa edhe klima ruse.